Bombardiranje Tokija u Drugom svjetskom ratu
Bombardiranje Tokija (東京大空襲 Tōkyōdaikūshū) odigralo se 1942. i ponovno tokom 1944.–1945. tokom Drugoga svjetskoga rata u sklopu Pacifičkog bojišta. Zračne snage Vojske SAD (USAAF) vršile su avijacijske napade. Noći 9.–10. marta 1945., Operacija Meetinghouse je izvedena a koje se smatra najdestruktivnijim zračnim bombardiranjem u ljudskoj povijesti: oko 41 km2 centralnog  Tokija je uništeno.

Prvi manji zračni napad na Tokio odigrao se aprila 1942. Strateško bombardiranje i urbano bombardiranje područja, poglavito vojne industrije, započelo je 1944. kada je bombarder Boeing B-29 krenuo u servis iz Kine a potom iz Marijanskih otoka. Bombardiranje je trajalo sve do 15. augusta 1945. kada se Japan službeno predao.

Tokom svih ovih racija od 1942. do 1945., broj poginulih japanskih građana je i dalje nepoznat. Jedno američko istraživanje je broj poginulih stavilo na 88 000 dok je dodatnih 41 000 ranjenih a preko milijun osoba je ostalo bez domova. Odjel Tokija za vatrogasce smatra da je 97 000 ubijeno a 125 000 ranjeno. Policijski odjel Tokija utvrdio je 83 793 mrtvih, 40 918 ranjenih te 286 358 uništenih zgrada i kuća. Povjesničar Richard Rhodes smatra da je preko 100 000 umrlo, milijun ranjeno i milijun koji su ostali beskućnici od uništenja grada. Mark Selden je za Japan Focus zapisao:

Povjesničar Gabriel Kolko u svojoj knjizi iz 1968. govori o 125 000 mrtvih. Elise K. Tipton smatra da se raspon broja poginulih kreće između 75 000 do 200 000 smrti.

Operacija Meetinghouse 9. marta 1945. je bila najsmrtonosniji zračni napad Drugog svjetskog rata, teža od Dresdena, Hamburga, Hirošime ili Nagasakija, ako se gleda kao pojedinačan događaj.

Izvori

Linkovi

Američke zračne snage u 2. svjetskom ratu.
 Središte Tokija i ratno razaranje .
 Transkript radio dokumentarca bombardiranja Tokija.

Zločini u Drugom svjetskom ratu
Američki ratni zločini
Tokio
1942
1944
1945
Rat na Pacifiku
Japan u Drugom svjetskom ratu